चार्ट बनने के बाद मोबाइल पर मिलेगी खाली बर्थ की जानकारी, बुकिंग भी कर सकेंगे
IRCTC Train Waiting List New Feature Details - ट्रेन में वेटिंग लिस्ट (प्रतीक्षा सूची) के यात्री जल्दी ही चार्ट बनने के बाद आसानी से यह पता कर सकेंगे कि किस श्रेणी की बोगी में कितनी सीटें खाली हैं।
ट्रेन में वेटिंग लिस्ट (प्रतीक्षा सूची) के यात्री जल्दी ही चार्ट बनने के बाद आसानी से यह पता कर सकेंगे कि किस श्रेणी की बोगी में कितनी सीटें खाली हैं। खाली सीटों की सूची यात्रियों को मोबाइल पर देने के लिए IRCTC की साइट में नया फीचर जोड़ने की प्रोसेस शुरू हो रही है। रेलवे के एक अधिकारी के मुताबिक 3 महीने में यह व्यवस्था शुरू हो सकती है।
नई व्यवस्था में जो यात्री IRCTC के जरिए टिकट बुक कराते हैं उन्हें टिकट बुक करते समय ही गेट ट्रेन चार्ट के ऑप्शन को चुनने का मौका मिलेगा। इसके बाद IRCTC के मैसेज से प्राप्त लिंक को खोलने के बाद यात्रियों को पता चल सकेगा कि वह जिस ट्रेन से यात्रा कर रहे हैं उसमें किस श्रेणी में कितनी सीटें खाली हैं।
लिंक पर जो यात्री पहले क्लिक करेंगे उनको उपलब्धता के आधार पर सीट मिलेगी। सूत्रों का कहना है कि अगर इस सुविधा का कोई शुल्क लिया जाता है तो 5-10 रुपए से ज्यादा नहीं होगा।
अभी खाली सीट का ब्योरा भेजने की सुविधा नहीं
अभी तक IRCTC के साइट पर जाकर गेट ट्रेन चार्ट के जरिए खाली सीट का पता किया जा सकता था। यात्रियों के मोबाइल नंबर पर खाली सीट का ब्योरा भेजने की सुविधा नहीं थी। इससे वेटिंग टिकट वाले यात्री टीटी पर निर्भर रहते थे, जो ज्यादातर नियम-कायदों से बर्थ न देकर मनमर्जी से काम करते रहे हैं।
कैसे काम करेगा सिस्टम
